עוזי גלר

עוזי גלר (27 בינואר 1931 – 2 ביוני 2024) היה שחמטאי ישראלי בדרגת אמן בכיר, אלוף ישראל בשחמט וחבר נבחרת ישראל, אשר ייצג את ישראל באולימפיאדות השחמט בשנים 1970 ו-1972. נולד לישראל וסימה גלר ממייסדי קיבוץ גבעת חיים. מילדיו הראשונים של קיבוץ גבעת חיים בשלב ההתארגנות לעליה לקרקע בעמק חפר. למד לשחק שחמט מאביו שהיה מזכיר גבעת חיים ומזכיר הקיבוץ המאוחד. פרש משחמט תחרותי בשנת 2002. 1967 - זכה באליפות הראשונה של ההתיישבות העובדת שאורגנה על ידי "הפועל", בתוצאה של 9.5 נקודות מ-11 משחקים. 1968 - זכה באליפות ישראל הפתוחה שנערכה בבאר שבע. בסוף השנה דורג במקום העשירי בישראל, לפי מד כושר. 1969 - זכה בסגנות אליפות ישראל, לאחר שבסיבוב האחרון סיים בתיקו עם משה צ'רניאק, במשחק שארך 12 שעות. 1972-1971 - בגיל 41 (וזקן המשתתפים בתחרות) זכה באליפות ישראל, שנערכה בתל אביב ובחיפה, בהשיגו תוצאה של 9.5 נקודות מ-16 אפשריות. 1972 - סיים במקום 6 (במשותף) בשלב מקדים לאליפות העולם (אליפות אזור מערב אסיה), שנערך בטהראן. תחרויות נוספות בהן זכה היו: אליפות הקיבוץ המאוחד, אליפות עמק חפר ותחרות "שח קיט" נתניה. במסגרת שתי תחרויות בינלאומיות בנתניה, שהתקיימו בשנים עוקבות, 1968 ו-1969, התמודד גלר באופן מרשים ביותר מול שלושה רבי אמן חזקים: בובי פישר (שהפך שנים ספורות לאחר מכן לאלוף העולם בשחמט), שמואל רשבסקי (שזכה באותה שנה, בפעם השישית, באליפות ארצות הברית), לובומיר קבאלק (אנ')(שזכה שנה קודם בפעם השנייה באליפות צ'כיה, ומאוחר יותר זכה אף הוא מספר פעמים באליפות ארצות הברית). גלר הפסיד במשחק אחד (מול פישר, שזכה בתחרות הראשונה בנתניה בפער עצום מסגנו, 3.5 נקודות), ניצח בשני (מול קבאלק, ניצחון שהיה להישגו הגדול ביותר) וסיים בתיקו בשלישי (מול רשבסקי, במשחק קצר בין 22 מהלכים. רשבסקי זכה בתחרות השנייה בנתניה, אף הוא בפער גדול מסגנו, 2 נקודות), . ההגנה הצרפתית (בשחור מול פישר) והפתיחה האנגלית (בלבן מול קבאלק ורשבסקי), בהן השתמש גלר במשחקיו אלו, היו הפופולריות ביותר ברפרטואר הפתיחות שלו. להלן המשחקים: כדי לראות את המשחקים, יש לאפשר בדפדפן שלכם ג'אווהסקריפט. [אירוע " נתניה 1968"] [תאריך" 29.06.1968"] [סיבוב" 11"] [לבן" בובי פישר"] [שחור" עוזי גלר"] [תוצאה" 1-0"] 1. e4 e6 2. d3 d5 3. Nd2 c5 4. g3 Nf6 5. Bg2 Be7 6. Ngf3 O-O 7. O-O Nc6 8. Re1 Qc7 9. e5 Nd7 10. Qe2 b5 11. h4 a5 12. Nf1 Nd4 13. Nxd4 cxd4 14. Bf4 Ra6 15. Nh2 Rc6 16. Rac1 Ba6 17. Bxd5 exd5 18. e6 Qd8 19. exd7 Re6 20. Qg4 f5 21. Qh5 Qxd7 22. Nf3 g6 23. Qh6 Bf6 24. Rxe6 Qxe6 25. Be5 Bxe5 26. Re1 f4 27. Rxe5 Qd7 28. h5 fxg3 29. hxg6 gxf2+ 30. Kxf2 hxg6 31. Qxg6+ Qg7 32. Rg5 1-0 [אירוע " נתניה 1969"] [סיבוב" 6"] [לבן" עוזי גלר"] [שחור" לובומיר קבאלק"] [תוצאה" 1-0"] 1. c4 g6 2. g3 Bg7 3. Bg2 e5 4. Nc3 d6 5. d3 Nc6 6. Nf3 f5 7. O-O Nf6 8. Rb1 O-O 9. b4 Ne7 10. Qb3 Kh8 11. c5 h6 12. cxd6 cxd6 13. a4 g5 14. e3 Ng6 15. Nd2 Qe7 16. Nd5 Nxd5 17. Qxd5 Rb8 18. Nc4 Rd8 19. Bb2 g4 20. Na5 Be6 21. Qb5 d5 22. Rfc1 Rd6 23. d4 e4 24. Qe2 Qd8 25. Qd2 Bf8 26. b5 Rd7 27. Nb3 b6 28. Rc6 Bf7 29. Rbc1 Ne7 30. R6c3 Nc8 31. Qc2 Nd6 32. Bf1 Nc4 33. Bxc4 dxc4 34. Nd2 Bd5 35. Nxc4 Bb4 36. Rb3 Bd6 37. Nxd6 Bxb3 38. Qxb3 Rxd6 39. d5+ Kh7 40. Be5 Rb7 41. Bxd6 Qxd6 42. Rc6 Qe5 43. Re6 Qa1+ 44. Kg2 Qe1 45. d6 Qe2 46. Re7+ 1-0 [אירוע " נתניה 1969"] [סיבוב" 13"] [לבן" עוזי גלר"] [שחור" שמואל רשבסקי"] [תוצאה" 1/2-1/2"] 1. c4 c5 2. Nc3 Nc6 3. g3 g6 4. Bg2 Bg7 5. Nf3 d6 6. Rb1 e5 7. d3 Nge7 8. O-O O-O 9. a3 a5 10. Bd2 h6 11. Ne1 Be6 12. Nc2 d5 13. cxd5 Nxd5 14. Ne3 Nb6 15. b3 Rc8 16. Nc4 f5 17. Nb5 Nd5 18. Qe1 b6 19. Ncd6 Rb8 20. e4 fxe4 21. Bxe4 Nd4 22. Nxd4 1/2-1/2 גלר ייצג את ישראל פעמיים באולימפיאדות השחמט. בצעירותו עבר ללמוד והתגורר בקיבוץ עין חרוד ששם היה מוסד חינוך קיבוצי תוך ריחוק ממשפחתו ומקהילתו ושם במועדון החברים גם ישב ושיחק שחמט. בהמשך חזר לקיבוצו שהפך לקיבוץ גבעת חיים מאוחד. עסק בשדה בעבודות חקלאות ובאמצע שנות השלושים לחייו עבד כנהג משאית בהובלת התוצרת החקלאית של גבעת חיים מאוחד וגם בהובלת חומרי בניה, מרצפות מקיבוץ שדות ים לבניית ירושלים לאחר מלחמת ששת הימים. בהפסקות הנהיגה, בזמן פריקת והטענת המשאית היה מתאמן ומתרגל עצמו בשח באמצעות לוח שחמט כיס - לוח קטן עם נקבים בהם ננעצו כלי המשחק. החל לשחק ברצינות בשח רק בגיל 30. בשנת 1967 זכה באליפות ההתיישבות העובדת ובשנים הבאות השתתף במספר רב של תחרויות ואליפויות ארציות ובינלאומיות במקביל להמשך עבודתו. זכייתו בתואר אלוף ישראל בשחמט בינואר 1972 צוינה במיוחד בהיותו בן הקיבוץ וההתיישבות העובדת הראשון שזכה ובהיותו המבוגר מבין משתתפי התחרות וגם כמי שהשחמט אצלו הוא תחביב ולא עיסוק עיקרי. היה אוטודידקט עם חוש טכני מפותח וב-40 השנה האחרונות לחייו עסק גם בתכנות מחשבים וברובוטיקה כשמשאת חייו הייתה בניית רובוט בעל תכונות כמעט אנושיות . היה נשוי לשוש, ניצולת שואה מאוקראינה. מדיה וקבצים בנושא עוזי גלר בוויקישיתוף עוזי גלר, באתר צ'סגיימס (באנגלית) עוזי גלר, באתר פיד"ה (באנגלית) הישגים של עוזי גלר באולימפיאדה (באנגלית) משחקים של עוזי גלר בתחרויות בינלאומיות (באנגלית) עופר אדרת, נהג המשאית שהתאמן בזמן פריקת הסחורה היה לאלוף ישראל בשחמט, באתר הארץ, 15 ביוני 2024 עופר אדרת, נהג המשאית שהתאמן בזמן פריקת הסחורה היה לאלוף ישראל בשחמט, באתר הארץ, 15 ביוני 2024 אזכור זכייתו של גלר באליפות הפועל בעיתון "דבר" מ-3.2.1967 ⁨עוזי גלר - אלוף השחמט מגבעת חיים (מאוחד) ⁩ | ⁨מעריב⁩ | 23 דצמבר 1968 | אוסף העיתונות | הספרייה הלאומית, באתר www.nli.org.il דיווח על זכייתו של גלר באליפות ישראל הפתוחה בעיתון "דבר" מ-27.12.1968 דיווח על זכייתו של גלר בסגנות אליפות ישראל בעיתון "דבר" מ-12.1.1970 אליפות ישראל 1971 - תוצאות ומשחקים תחרות בינלאומית בנתניה ב-1968 - תוצאות ומשחקים תחרות בינלאומית בנתניה ב-1969 - תוצאות ומשחקים ניתוח המשחק פישר-גלר באתר יוטיוב ישראל שרנצל, שחמט ניצחון ביתי, באתר הארץ, 12 ביוני 2024 ד"ר שלמה קנדלשיין, אלופי ישראל בשחמט לדורותיהם, באתר האיגוד הישראלי לשחמט, ‏2023